 علمت “كود”، أن المصلحة الولائية ديال الشرطة القضائية فمكناس، أحالت اليوم الأربعاء، واحد السيدة عل الأنظار ديال الوكيل العام لدى محكمة الاستئناف بالمدينة، على خلفية اتهامها بقتل الرضيعة ديالها شنقا بحي القصبة. ووفق ما كشفت عنه مصادر “كود”، فإن الممثل ديال النيابة العامة قرر متابعة هاد السيدة فحالة اعتقال احتياطي، مع إحالتها على قاضي التحقيق اللي قرر حتى هو يهبطها للحبس ديال سجن تولال، في انتظار إخضاعها في المستقبل القريب لجلسات الاستنطاق التفصيلي. وكانت هاد السيدة قد عمدت على قتل رضيعتها لي فيها ثمانية اشهر، قبل أن تسلم نفسها إلى مصالح الشرطة بالعاصمة الإسماعلية، في الوقت اللي كتطالب فيه العائلة ديالها بإخضاعها لخبرة طبية بغية التأكد من الحالة ديالها العقلية، سيما أنها كتاخد الدوا ديال الأعصاب مخرجو ليه طبيب مختص. 
المكناسية لي قتلات الرضعية ديالها هبطها قاضي التحقيق للحبس ديال تولال